Iratxe Reparaz

Iratxe Reparaz Escala (Arbizu, Nafarroa Garaia, 1995eko ekainaren 5a) sortzailea eta arte zuzendaria da. Club de Creativosek antolatutako Jóvenes Creativos de España 2018 lehiaketa irabazi zuen. 

2025eko Durangoko 60. Azokako kartelaren egilea izan da. Bertan azokaren eraldaketa irudikatu nahi izan zuen. 

 Bizitza 

 Ikasketak 
Iratxe Reparaz arte zuzendari arbizuarrak Publizitatea eta Harreman Publikoak ikasi zituen Leioako Euskal Herriko Unibertsatean eta horri lotutako Arte Zuzendaritza masterra egin zuen Bartzelonan, hala ere, bere sen artistikoa ere landu nahi izan du. 

Grafikoko Masterra egin du ELISAVAn, eta bertan adierazpen modu berriak esploratzen jarraitu du. 

 Lan ibilbidea 
Madrilen bizi den arte zuzendaria da. Señora Rushmore-ren sorkuntza-taldeko kidea da. Aurretik, Ogilvy Madridetik (2022-2023) igaro zen, Arte Freelanceko zuzendari gisa lan egin zuen hiru urtez (2019-2022), eta &Rosàs-en (2018-2019) hasi zuen ibilbidea. Etapa bakoitza aukera bat izan da irizpidea fintzeko, ikus-hizkuntza zabaltzeko eta ideiak pertsonekin nola konektatu ulertzeko.

Nazioarteko hainbat markaren publizitate kanpainen zuzendari izan da. Euskal Herrian, nagusiki, Zetak eta ETS taldeekin egindako lanengatik da ezagun.

Industria musikal eta zinematografikoaren barruko proiektuetan ere lan egin du, eta horrek briefingetik harago atmosferetan, erritmoan eta emozioan pentsatzen irakatsi dio.

Bere talentuak eta sormenak Club de Creativosek antolatutako Jóvenes Creativos de España 2018 lehiaketa irabaztera eraman zuten. Lorpen horrek bere proiekzio nazionalaren hasiera markatu zuen.

Antolaketa gaitasunagatik eta ikuspegi integralagatik aintzatetsia izan da, izan ere, diseinatzeaz gain, diziplina anitzeko taldeak koordinatzen ditu (argazkigintza, jantziak, argiztapena, eszenografia), proposamen bakoitzaren kohesio estetikoa ziurtatuz.

Estilo berritzaileari eta artearekiko konpromisoari esker, Reparaz diseinu bisualaren erreferente bihurtu da euskal musika independentean, eta sortzaileen eta artista berrien belaunaldi berriak inspiratu ditu.

 Lanak 
2025eko Durangoko Azokako kartelak diseinatu zituen. Irudigileak jakin arazi zuenez ez zuen kartel bakarra diseinatu. Azokak egindako eta egiteke duen ibilbidea oinarri hartuta garatu zuen unibertso bisual berria, azoka ezin delako irudi bakar batean laburbildu. Azaroaren 12an aurkeztu zen 60. Durangoko Azokaren spota. Iratxe Reparaz arduratu zen zuzendaritza kreatiboaz; bideoko ahotsak ere Reparazenak dira. DAB dantza konpainiako kideak agertzen ziren Landako gunean grabaturiko bideoan, eta musika eta soinua Pello Reparazenak. 

Eskuz marraztutako 60 baten aurkikuntzatik sortu zen, "zenbaki bat baino gehiago zen, ibilbide bat, mugimendu bat, egindako bidea eta oraindik egiteko dagoena irudikatzen duena". Kartel bakoitza euskal kultura bizitzeko modu bat dela gaineratu zuen. Gerediaga Elkartekoen enkargua jaso bezain pronto zenbakia irudikatzen hasi zela kontatu zuen artistak, eta berehala ikusi zuela zer bide hartu.
Ez zen zenbaki soil bat: ibilbide bat zuen forma bat zen, mugimendu bat, egin dugun bidea eta oraindik egiteko duguna irudikatzen zuena.

 Sariak eta aintzatespenak 

 Club de Creativosek antolatutako Jóvenes Creativos de España 2018 lehiaketaren irabazlea.

 Erreferentziak 

 Kanpo estekak 

Kategoria:Arbizuarrak
Kategoria:Emakume sortzaileak
Kategoria:Zuzendari artistikoak